CELEX: 62011TO0218
Language: sk
Date: 2011-05-19 00:00:00
Title: Uznesenie predsedu Všeobecného súdu z 19. mája 2011. # Habib Roland Dagher proti Rada Európskej únie a Talianska republika. # Konanie o nariadení predbežného opatrenia - Návrh na nariadenie predbežných opatrení - Zjavný nedostatok právomoci - Neprípustnosť. # Vec T-218/11 R.

Uznesenie predsedu Všeobecného súdu z 19. mája 2011 – Dagher/Rada a Taliansko
      (vec T‑218/11 R)
      „Konanie o nariadení predbežného opatrenia – Návrh na nariadenie predbežných opatrení – Zjavný nedostatok právomoci – Neprípustnosť“
      1.                     Konanie o nariadení predbežného opatrenia – Podmienky prípustnosti – Návrh na nariadenie predbežného opatrenia smerujúci proti
            členskému štátu v rámci žaloby vo veci samej podanej proti Rade – Neprípustnosť (články 278 ZFEÚ a 279 ZFEÚ; Rokovací poriadok
            Všeobecného súdu, článok 104 ods. 1) (pozri body 4, 5)
      2.                     Konanie o nariadení predbežného opatrenia – Návrh súvisiaci so žalobou proti členskému štátu – Zjavný nedostatok právomoci
            Všeobecného súdu – Neprípustnosť (články 256 ZFEÚ, 263 ZFEÚ, 278 ZFEÚ a 279 ZFEÚ; Štatút Súdneho dvora, článok 51) (pozri
            bod 5)
      3.                     Konanie o nariadení predbežného opatrenia – Právomoc sudcu rozhodujúceho o nariadení predbežných opatrení – Vydanie príkazov
            voči tretím osobám (články 256 ZFEÚ, 278 ZFEÚ a 279 ZFEÚ; Rokovací poriadok Všeobecného súdu, článok 104 ods. 1) (pozri bod
            7)
      Predmet
      
         
               Po prvé návrh, aby sa Rade a talianskym orgánom nariadilo vydať žalobcovi víza, po druhé návrh na odklad výkonu vykonávacieho
                  nariadenia Rady (EÚ) č. 85/2011 z 31. januára 2011, ktorým sa vykonáva nariadenie (ES) č. 560/2005, ktorým sa ukladajú určité
                  osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny (Ú. v. EÚ
                  L 28, s. 32), a rozhodnutia Rady 2011/71/SZBP z 31. januára 2011, ktorým sa mení a dopĺňa rozhodnutie Rady 2010/656/SZBP,
                  ktorým sa obnovujú obmedzujúce opatrenia voči Pobrežiu Slonoviny (Ú. v. EÚ L 28, s. 60), a po tretie návrh na náhradu údajne
                  utrpenej ujmy
               
            Výrok
      
         
                  1.
               
               
                  
               
               
                  	Návrh na vydanie predbežného opatrenia sa odmieta ako neprípustný v rozsahu, v akom je podaný proti Talianskej republike.
               
            
         
                  2.
               
               
                  
               
               
                  	Žalobca znáša vlastné trovy konania.